GiliGold/VAD_KnessetCorpus huggingface dataset:
צבי דהרי: אני יודע שזה לא טיעון, וזה הועלה פה, אבל צריך לקחת את זה בחשבון.
צבי דהרי: מישהו יכול לחשוב שאיזשהו גוף מפסיד כסף כתוצאה מהכרטיסים האלה.
צבי דהרי: זה מקרה נדיר מאוד, לצערי הרב בעיר בה אני חיה הלוואי שבתזמורת הסימפונית ובתיאטרון העירוני האולמות יהיו מלאים.
אמנון כהן: הדברים מובנים, אנחנו מדברים על עיקרון.
עו"ד יעקב קמינצקי: אנחנו ראינו את הנושא שכבוד המבקר העלה כחלק מחוק שירות הציבור (מתנות), התש"ם-1979, והתקנות שפורסמו לפני כשנה-שנתיים.
עו"ד יעקב קמינצקי: במסגרת זו הכנו נוהל שבהתאם לחוק אוסר על מתנות לעובדי ציבור, אם כי החוק עצמו מאפשר מתנות קטנות וישנה ועדה קטנה בעירייה שהתמנתה לפי הנוהל והיא קובעת מהי מתנה קטנה שכן מאפשרים לעובדי ציבור לקבל.
עו"ד יעקב קמינצקי: הנוהל שאנחנו לקראת סיום כתיבתו אומר שאין מתנות בעיריית ירושלים, אפילו אם מקבלים כרטיסים מגופים כלשהם יחלקו את זה לאגפי רווחה וחברה, חלוקה לציבור לפי קריטריונים שווים ואחידים.
עו"ד יעקב קמינצקי: שוקלים אצלנו לבוא ולאפשר לאגף כלשהו לקבל עד 10 כרטיסים שיחולקו בחלוקה שוויונית.
עו"ד יעקב קמינצקי: אני רוצה להבחין בין עובדי עירייה, שם אנחנו רוצים לצמצם את זה והנהלים הם להפסיק ולא לתת, פרט למתנות קטנות, לבין עובדים שעוסקים בהפקת מופע מסוים מטעם העירייה, שם יש שאלה האם צריך לאפשר להם להשתתף.
עו"ד יעקב קמינצקי: לפעמים דווקא מארגני המופע אומרים שאין מספיק אנשים והם רוצים למלא את המקומות, אז יהיה אסור לחלק לכמה עובדים כדי שיוכלו למלא את האולם?
עו"ד יעקב קמינצקי: אלו בעיות טכניות שהתעוררו בישיבות שקיימנו אצלנו.
עו"ד יעקב קמינצקי: לגבי נבחרי ציבור אני לא חושב שהנוהל שאנחנו עשינו ועושים לגבי עובדי עירייה יחול באופן אוטומטי על נבחרי הציבור, יש בעניין הזה בעיה.
עו"ד יעקב קמינצקי: ההצעה שלנו הייתה שהם יאמצו את הנוהל לעצמם, אני לא יודע מה תהיה התוצאה הסופית כשהם ידונו במה הם אמורים לקבל.
עו"ד יעקב קמינצקי: דווקא בנקודה הזו אני חושב שהנהלים של משרד הפנים או הנחיות היועץ המשפטי לממשלה, כמו לגבי הנחיות וכללים לניגוד עניינים, כשהם יפורסמו ויחולו באופן שווה לא תיווצר ההבחנה שברשות כזו מקבלים כך וברשות כזו מקבלים אחרת.
אליעזר גולדברג: הגיעה השעה שהנושא הזה יוסדר בהוראות ברורות ואחידות לכל הרשויות המקומיות.
אליעזר גולדברג: בינתיים חל שיפור, יש שכר לעמלנו, אבל בכל זאת הנושא הזה צריך להיות מוסדר ואני רק יכול להביע את תמיהתי שעד היום משרד הפנים לא בא עם כללים ברורים בנושא.
אמנון כהן: אני רוצה לסכם ברוח זאת.
אמנון כהן: כפי שפתחתי את הדיון, צריכים להיות זהירים מאוד ולשמור על המתקנים העירוניים שיישארו בנחלת הציבור.
אמנון כהן: נבחרי הציבור הם אלה שצריכים לשמור את זה, לא להפוך את זה כשלהם וליהנות מזה הם.
אמנון כהן: בכל הנושא של תגמול לחברי מועצה צריך לדון בוריאציה שונה, לא בדרך הזאת.
אמנון כהן: מכאן אפנה בכתב לשר הפנים ואבקש ממנו התייחסות לכל הדו"ח, כאשר ייצאו נהלים ברורים ואחידים לגבי חלוקת כרטיסים, הן במתקני ספורט והן מפעלי תרבות, שייראה השוויון ולא נשים מכשול לפני עיוור, כי כאשר הדברים הולכים על פי היסטוריה שממשיכה מקדנציה לקדנציה נבחרי ציבור חדשים וראשי עיריות חדשים לא יכולים להיות מודעים.
אמנון כהן: יש להסדיר את הנושא הזה כמה שיותר מהר, עד תחילת שנת התקציב.
אמנון כהן: אני מודה לכולכם על השתתפות
אמנון כהן: כם ומצפה שכל מי שעדיין לא תיקן את הליקויים שיתקן אותם.
אמנון כהן: שלום לכולם, אני מתכבד לפתוח את ישיבת הוועדה בנושא עיריית דימונה – עמ' 323 בדוחות מבקר המדינה על הביקורת בשלטון המקומי, באיגודים ובמוסדות להשכלה גבוהה – 2003.
שמואל גולן: אנחנו עשינו ביקורת בעיריית דימונה בכמה נושאים.
שמואל גולן: קראנו לזה ביקורת כוללת, כי דגמנו מספר תחומים.
שמואל גולן: אני רוצה להתמקד רק בשלושה נושאים שלהערכתי הם היו הנושאים שכדאי לדון בהם.
שמואל גולן: הנושא הראשון הוא הפעילות הפוליטית של עובדי העירייה.
שמואל גולן: הנושא מתייחס כמובן למערכת הבחירות הקודמת.
שמואל גולן: מצאנו עובדי עירייה שפעלו בניגוד לחוק, בניגוד להנחיות שאומרות שכל מי שיש לו תפקיד ניהולי או כל מי שעובד עם קהל חל עליו איסור לעסוק בפעילות פוליטית כזו או אחרת.
שמואל גולן: מצאנו קבוצה כזאת של אנשים שתמכו במערכת הבחירות הקודמת של כבוד ראש העיר.
שמואל גולן: הגענו לזה דרך מודעת ברכה ותודה ומתוך בדיקה שעשינו מול קבוצת האנשים הזאת.
שמואל גולן: אנחנו מעירים על זה שהפעילות הזאת היתה לא חוקית.
אמנון כהן: אם מנהל מחלקה מסוים מחליט שמדובר בראש עיר טוב והוא רוצה לתמוך בו, מה הוא צריך לעשות?
שמואל גולן: לכל אזרח יש כמובן את הדעות שלו וכל אחד יכול לעשות הכל, אבל בוודאי שהוא לא יכול לעשות את זה במסגרת העירייה ולא בשעות העבודה של העירייה.
שמואל גולן: יש מגבלה, כמו שיש מגבלה לגבי עובד מדינה מדרגה מסוימת, לעסוק בפעילות פוליטית וכן אסור להיות חבר בקבוצות מפלגתיות.
שמואל גולן: בפקודת העיריות ההתייחסות בהקשר הזה היא לשני סוגים של אנשים: מנהלים או כאלה שעוסקים בקבלת קהל.
שמואל גולן: כל זה בא על מנת שלא תהיה השפעה על מערכת הבחירות.
שמואל גולן: הנושא השני הוא הנושא של תמיכות, שבו דנו כבר הרבה פעמים בכל הקשור לתמיכות ברשויות המקומיות וקביעת אמות המידה לקבלת התמיכות.
שמואל גולן: פה אנחנו מתייחסים לתמיכה שכנראה נסגרה בהסכם קואליציוני עוד לפני שהוקמה המועצה.
שמואל גולן: מצאנו במקום מסוים טענה שלא מיישמים את ההסכמים הקואליציוניים.
שמואל גולן: מדובר בהסכם לפיו קבוצת הכדורגל העירונית תקבל תמיכה.
שמואל גולן: דרך אגב, היא מקבלת את התמיכה הגדולה ביותר ביחס לקבוצות אחרות וביחס לגופים אחרים שלא מקבלים.
שמואל גולן: בעצם הטענה היא שיש כאן ניגוד עניינים, כי חברי הוועדה שאמורים לקבוע את גובה התמיכה נמצאים בעצם בניגוד עניינים, כי הם חברי עמותת הכדורגל.
שמואל גולן: כל פעילותם בתוך הוועדה נראתה לנו כבלתי סבירה, כי בעצם הם ישבו וייצגו את עמותת הכדורגל בוועדת התמיכות.
אמנון כהן: אולי הם יצאו כשהיתה הצבעה?
שמואל גולן: לא, הם אלה שהובילו את הדיון.
שמואל גולן: אני רוצה להדגיש שגם הסיעה נקראת סיעת הספורט, כלומר הם הגיעו למועצת העיר כמייצגים את נושא הספורט ומטבע הדברים הם מייצגים גם את קבוצת הכדורגל.
שמואל גולן: בנוסף לכל זה הם גם נמצאים בוועדת התמיכות שקובעת את גובה התמיכה, שזה בעצם 50% מכל תקציב התמיכות.
אמנון כהן: הם דבקים במטרה שלהם, הם מייצגים את הבוחרים.
ארז ציטיאט: הם גם היו מעורבים כספית בעמותת הכדורגל.
שמואל גולן: הם נתנו כביכול הלוואת בעלים לקבוצת הכדורגל ועל מנת לקבל את הכסף בחזרה הקבוצה היתה אמורה לקבל תמיכה וחלק מהתמיכה חזר בעצם לכיסם.
שמואל גולן: כלומר, מדובר במעגל סגור של ניגוד עניינים – לא רק שהם מייצגים את נושא הספורט, אלא הם גם נתנו הלוואה והם דאגו לקבל את ההחזר דרך התמיכה.
שמואל גולן: הנושא השלישי שאני מבקש להתמקד בו הוא הנושא של רישוי עסקים.
שמואל גולן: אני רוצה להתמקד ברשות הנמלים והרכבות ועל כך שהעירייה לא אכפה שם את כל נושא רישוי העסקים בטענה שכל אכיפה כזאת תביא לרמת פיטורים גבוהה מאוד של עובדים.
שמואל גולן: אנחנו מתייחסים למעבר של חומרים מסוכנים על גבי פסי רכבת והעירייה כמובן לא אכפה.
אמנון כהן: איזה סוג אכיפה נדרש שם?
שמואל גולן: אין בכלל רישוי עסקים לכל הפעילות הזאת של רשות הרכבות.
שמואל גולן: בנושא של רישוי עסקים אנחנו גם מדברים על התקשרות להפעלת בריכת שחייה ועוד כל מיני דברים אחרים, שמאחר שזו ביקורת כוללת עסקנו לרוחב בכמה דברים.
שמואל גולן: דבר נוסף שזיהינו - מצד אחד מנסים לייצר שיא כוח אדם, אבל במקום שהפעילות תהיה פעילות ישירה על ידי הרשויות, יש פעילות עקיפה באמצעות גורמים אחרים.
מבקר המדינה אליעזר גולדברג: זה לסגור את הדלת ולפתוח את החלון.
שמואל גולן: זה נעשה בכל מיני שיטות.
שמואל גולן: במקרה הזה מדובר ב"קרן דימונה" שהפכה להיות המעסיק והיא עושה פעילויות לטובת הרשות העירונית.
אמנון כהן: איך לדעתך ראש העיר יכול לפטר עובדים בדימונה, שהיא עיר מוכת אבטלה?
שמואל גולן: לא אמרתי שצריך לפטר.
שמואל גולן: אנחנו מתייחסים לנושא הזה של הקרן לפיתוח דימונה, שהפכה למעסיק גדול מאוד.
שמואל גולן: במקרה הזה זה נועד לייצב את שיא כוח האדם ואת התקציב, אבל מצד שני זה כנראה הגיע דרך הדלת האחורית, כי בכל זאת משלמים לקרן הזאת ומעבירים לה תקציב.
אמנון כהן: אני מכיר את ידידי גבי ללוש הרבה שנים, שמכהן כראש עירייה כבר שלוש קדנציות.
אמנון כהן: מר ללוש, אני יודע שאתה מנסה לשפר את המצב הקשה שבו שרויה העיר דימונה.
אמנון כהן: אני גם יודע שנכנסתם לטיפול מיוחד, נקודתי, של המדינה שזכו בו רק שלוש ערים.
אמנון כהן: אני יודע שאתה מתמודד עם בעיות לא פשוטות, אבל יחד עם זאת יש פה ביקורת אמיתית ונכונה.
אמנון כהן: אתה, כראש עיר ותיק, בוודאי צריך לנהוג במשנה זהירות בכל הדברים הללו ולוודא שדברים כאלה לא יקרו במערכת הציבורית, כמו ניגודי עניינים של חברי המועצה.
אמנון כהן: מר ללוש, בבקשה.
גבי ללוש: אדוני היושב ראש, כבוד המבקר, אני רוצה להביע הוקרה למשרד מבקר המדינה.
גבי ללוש: חלק מההערות כבר תוקנו וחלק אחר יתוקן.
גבי ללוש: הוקם צוות מעקב לתקן את כל הליקויים.
מבקר המדינה אליעזר גולדברג: תרשה לי כבר עכשיו לומר שאני מעריך את הגישה שלך.
מבקר המדינה אליעזר גולדברג: אני אומר את זה כבר עכשיו, כי הבעתי עמדה אחרת הבוקר בעניין אחר.
מבקר המדינה אליעזר גולדברג: אני מעריך את הגישה שלך.
גבי ללוש: אני סבור שהיינו בין הבודדים שנתנו לעובדי מבקר המדינה את מלוא שיתוף הפעולה והתייחסות רצינית, מעמיקה ויסודית, כולל תיעוד, לכל סעיף וסעיף.
גבי ללוש: לא פסחנו על שום סעיף בדוח הביקורת.
גבי ללוש: באשר לסעיף הראשון לגבי פעילות פוליטית של עובדי העירייה – ראשית, לדאבון הלב סעיף 75(א) לחוק הבחירות כלל לא נהיר ולא ברור ולכן כך גם החוזר שהוצאנו בהתאם לסעיף זה לעובדי העירייה.
גבי ללוש: הראיה היא שלא רק אצלנו היתה איזושהי פעילות פוליטית, אלא בכל המקומות.
גבי ללוש: צר לי לומר שהנורמה הזאת היתה מושרשת גם במערכת הבחירות האחרונה, כאשר עובדים בלשכות שרים היו פעילים בבחירות.
גבי ללוש: לעצם העניין, לא מדובר במנהלי אגפים, אלא חלק מהעובדים שהדרגה שלהם בוודאי ובוודאי לא היתה מחייבת את ההתייחסות הזאת.
גבי ללוש: מעולם לא היתה פנייה שלי, שלי באופן אישי, לשום עובד.
גבי ללוש: לא ביקשתי, לא דרשתי, לא הבטחתי ובוודאי לא ניתן כסף.
גבי ללוש: משום כך, כבוד המבקר, אני מבקש לומר באופן הכי ברור שלפני כחודש וחצי הוצאתי חוזר לכל עובד ועובד והחתמתי כל עובד עירייה על החוזר, כדי שידע מה משמעות החוק ושאסורה עליו פעילות פוליטית ללא קשר לעובדה אם הוא בא במגע עם קהל או לא, אם דרגתו בדירוג הציבורי היא 4, 7 או 9.
גבי ללוש: לא רק הנחינו, אלא החתמנו את כל עובדי העירייה.
גבי ללוש: יתרה מזאת, גם פורסמה ברבים, כולל בתקשורת המקומית, פנייה אישית שלי, כראש העיר וכראש רשימה, שאני קורא לכל העובדים ברשות המקומית ולכל מי שחל עליו החוק לא להיות פעיל במערכת הבחירות.
גבי ללוש: ניתנה הוראה מפורשת לראש המטה שחלילה לו לומר לעובדי עירייה לפעול במערכת הבחירות.
גבי ללוש: בסוגיה זו ניתן מענה עד תום להערתו של המבקר.
גבי ללוש: אני חוזר ואומר: מעולם לא היתה פנייה שלי או של מי מטעמי לעובדי העירייה לפעול במערכת הבחירות.
גבי ללוש: אני מניח שהדבר הזה יצוץ ברשויות אחרות ואולי כבוד המבקר ייתן את דעתו באשר לסעיף הזה בחוק הבחירות, שלהערכתי לא כל כך מתיישב עם המציאות, מה גם שהוא סעיף מאוד מאוד מיושן.
גבי ללוש: כדאי לתת עליו את הדעת, כי יכול להיות שהוא דרקוני מדיי או מקל מדיי, בכל מקרה הוא כלל לא ברור ואי אפשר להבין אותו.
גבי ללוש: אני מצהיר בשבועה שאף עובד לא עסק בפעילות פוליטית במסגרת שעות העבודה או על חשבון העבודה.
גבי ללוש: אם הם עשו את זה, הם לא הבינו את החוק ועשו את זה כשהם היו בחופשה.
גבי ללוש: לכן אני מבקש להודיע לפרוטוקול שהסוגיה הזאת לא קיימת ולא תהיה קיימת כל עוד אני בתפקיד.
גבי ללוש: אין עובד שלא חתם, עם תלוש המשכורת שהוא קיבל, שידוע לו החוק.
גבי ללוש: לנושא התמיכות – אין, לא היה, לא קיים, לא נחתם, לא נערך שום הסכם קואליציוני.
גבי ללוש: ההנחה שמר גולן התבסס עליה היא האמירה בפרוטוקול של מר יעקב תורג'מן בישיבת מועצת העיר, אמירה שאין לה שום כיסוי.
גבי ללוש: גם הוא כתב למר גולן לאחר מכן שלא היה דבר כזה.
גבי ללוש: אני מודיע לפרוטוקול שלא היה ולא נערך שום הסכם עם שום מפלגה, כי אני הייתי היחידי שעבד מול כל המפלגות, נגד כל המפלגות, כולל מפלגתי.
גבי ללוש: לכן אין ולא היה הסכם קואליציוני.
תמר מנס: לא נטען בדוח שהיה הסכם.
גבי ללוש: אני מצהיר שלא היה הסכם כזה.
גבי ללוש: אתם יודעים שנאמרים הרבה דברים בכל מיני פורומים ודיונים ולא תמיד מתכוונים להם.
גבי ללוש: אני מכיר את הפרוטוקול שצוין בדוח של המבקר ועובדה היא שאני הייתי זה שהתריע על כך.
גבי ללוש: אני חושב שמותר לעירייה לקבוע מדיניות לגבי סדר העדיפות שלה לגבי תמיכות.
גבי ללוש: אני סברתי, משום המצוקה של דימונה, שנושא הספורט כמדיניות הוא נושא חשוב.
גבי ללוש: באנו לתקן תיקון מדיניות ואני סבור שזה נכון.
גבי ללוש: באותה מידה גם לא קיפחנו עמותות אחרות שבמשך שנים רבות נהנו מכל מיני דברים.
גבי ללוש: אני רוצה להדגיש שאני לא חבר בשום ועדה, כולל לא בוועדת התמיכות.
גבי ללוש: גם בישיבת מועצת העיר חזרתי, והבהרתי, והדגשתי ודרשתי שמי שיש לו ניגוד אינטרסים ו/או חבר בעמותה או שיש לו נגיעה אישית לנושא של הדיון עליו לפסול את עצמו או לא להשתתף בהצבעה.
גבי ללוש: עובדה היא שכבר בשנה השנייה אף אחד לא השתתף בישיבות הללו.
גבי ללוש: בשנה הזאת, גם כתוצאה מהקיצוצים הקיצוניים, כל נושא העמותות קוצץ בלמעלה מ-60%-70% באופן גורף.
גבי ללוש: כתוצאה מאותו קיצוץ יוצא שמה שיש לעשות בדימונה זה רק כדורגל.
גבי ללוש: יש קבוצות ילדים ונוער והיום הכדורגל הוא סם החיים.
גבי ללוש: חוץ מיוסי בניון שגידלנו ומכרנו לחוץ לארץ, וגם את הכסף לא קיבלנו, אין לנו דבר אחר.
גבי ללוש: להערת המבקר לגבי ניהול תקין – לא הועברו כספים לעמותות שלא המציאו אישור ניהול תקין.
גבי ללוש: אנחנו עובדים בקפדנות יתרה וכל המערכת סביב הנושא הזה מאוד רגישה, אבל לצערי גם אנחנו בני אדם וגם כשיושבים בוועדת הכספים של הכנסת יש לחברים אינטרסים.
אמנון כהן: אל תגיד דבר כזה.
גבי ללוש: אני חוזר בי.
גבי ללוש: בכל מקרה, הנושא הזה טופל ותוקן.
גבי ללוש: אני סבור שמותר לסיעה שבאה עם אג'נדה מסוימת לפעול למען זה, אג'נדה שהיא בעצם כלל עירונית ולא אישית.
גבי ללוש: אני חושב שהפקנו את הלקחים ותיקנו את הטעון תיקון והנושא הזה לא יחזור על עצמו.
גבי ללוש: הראיה היא שבישיבות האחרונות של ועדת התמיכות אנשים פסלו את עצמם מלהשתתף, למרות שהם כבר אינם חברי עמותות.
גבי ללוש: גם בישיבה האחרונה של מועצת העיר אנשים פסלו עצמם מלהשתתף בדיון.
גבי ללוש: שאלנו באופן אישי כל חבר מועצה אם יש לו נגיעה או שהוא שייך לעמותה מסוימת, כדי לוודא שאין ניגוד אינטרסים.
גבי ללוש: אני מאמין שהנושא הזה בא על תיקונו.
גבי ללוש: בכל מקרה אני רוצה להדגיש שאין, לא היה ולא נחתם שום הסכם קואליציוני.
גבי ללוש: לגבי הנושא של רישוי עסקים – ראו נא, אנחנו לא עיר נורמלית.
גבי ללוש: יש לנו קשיים שאין במקומות אחרים ומה שרואים משם לא רואים מכאן.
גבי ללוש: אני רוצה להזכיר לכם שעיריית דימונה הגישה תביעה נגד רכבת ישראל והביאה אותה לסגור את מוסך הקטרים.
גבי ללוש: אכן היה צו סגירה לפני הדוח.
גבי ללוש: לא היתה שום בעיה לסגור את מוסך הקטרים ולשלוח 80 מהעובדים הביתה.
גבי ללוש: אני רוצה לדעת מי יכול לקחת על עצמו אחריות על דבר כזה בעיר שיש בה 14% אבטלה.
גבי ללוש: נכון, החוק דורש את זה, אבל צריך לזכור שזה לא רק אפור, שחור או לבן.
גבי ללוש: יש הרבה בעיות סביב.
גבי ללוש: כך גם לגבי מפעל "כיתן" דימונה שמעסיק 300 עובדים וגם לגביו יש הערה בדוח המבקר.
גבי ללוש: אין בעיה גם לסגור את המפעל הזה, אבל אני רוצה לראות איזה אדם יעמוד מול 300 משפחות במקום שבעשר השנים האחרונות אפילו מכולת לא נפתחה בו.
תמר מנס: אני רוצה להוסיף על הדברים שמר גולן ציין בדוח, כדי לתאר את התמונה באופן יותר מלא.
תמר מנס: אנחנו מדברים על מוסך של קטרים שעסק בתדלוק של קטרים שלא עמד בתנאי רישוי עסק, שלפי הטענות של משרדים שונים זיהם את המים שהוא חלחל לתוכם, בלי שיהיו את התנאים המינימליים שנדרשים בדרך כלל ברשיון עסק על מנת לשמור על איכות המים ואיכות הסביבה.
תמר מנס: אני מבינה שהטיפול בעירייה נפסק אחרי הצו של בית המשפט, משום שהרנ"ר פנו ליועץ המשפטי לשנות את החוק, על מנת שהם לא יהיו חייבים בהוצאת רשיון עסק.
תמר מנס: הטענה שלהם היתה שהם רשות מעין ממשלתית ולכן לא חלים עליהם כללים של רישוי עסק.
תמר מנס: במידה שהם היו משיגים את התיקון לחוק, לנו אין בעיה עם זה, אלא רק שיעמדו בתנאים של איכות הסביבה ולא יזהמו את הסביבה.
תמר מנס: אין לנו שום אינטרס לבוא ולומר לראש העיר לגרום לפיטורם של עובדים.
גבי ללוש: זה בדיוק היה המצב אילו הייתי מוציא צו סגירה.
מבקר המדינה אליעזר גולדברג: יש כאן פעילות עסקית שעלולה להזיק לבריאות.
מבקר המדינה אליעזר גולדברג: אף אחד לא אומר שצריך מייד לסגור, אבל עד הסגירה יש עוד פעולות שניתן לעשות אותם.
תמר מנס: הפעילות נפסקה אחרי הפנייה ליועץ המשפטי לממשלה.
תמר מנס: לקח זמן מאז שהיועץ המשפטי לממשלה הפנה את הרנ"ר למשרד הפנים לשנות את החוק.
תמר מנס: בינתיים העירייה ישבה ולא עשתה כלום ובינתיים נגרמה פגיעה לסביבה.
מבקר המדינה אליעזר גולדברג: מה המצב היום?
גבי ללוש: אני רוצה להדגיש שאנחנו עושים את כל הדברים לתיקון המצב.
גבי ללוש: נפגשנו עם כל מי שרק אפשר וביקשנו להסתייע גם במשרד לאיכות הסביבה.
גבי ללוש: לאחר שהגשנו את התביעה לבית המשפט וביקשנו מבית המשפט להוציא צו סגירה, החלופה היחידה היתה לסגור.
גבי ללוש: הם בשמחה היו מממשים את הצו.
גבי ללוש: אולי אתם לא זוכרים, אבל לפני כארבע שנים היתה החלטה לסגור את רכבת ישראל בדימונה שמעסיקה 200 עובדים.
גבי ללוש: כתוצאה ממאבק ציבורי מאוד מאוד עיקש הרכבת בדימונה לא נסגרה ולשמחתי יש לנו את תחנת המשא הכי גדולה.
גבי ללוש: לכן מבחינתם הדבר הכי קל זה לסגור את התחנה.
גבי ללוש: כרגע הנושא מטופל, משום שבונים כרגע את תחנת רכבת נוסעים ובמסגרת זו יינתן מענה גם למוסך הקטרים.
גבי ללוש: אני מניח שהנושא הזה יבוא על פתרונו.
גבי ללוש: גם לאחר הפנייה של הרנ"ר ליועץ המשפטי חלפו שנתיים-שלוש ולא היה שום טיפול, למרות שהיועץ המשפטי לממשלה היה מעורב בזה.
אשר גרנר: קיבלתם תשובה שלילית, שמבחינתנו אין פטור, כי מדובר בישות משפטית נפרדת והם חייבים ברישוי.
גבי ללוש: אני מבקש להודיע ליושב ראש הוועדה לביקורת המדינה שאם תהיה החלטה שתחייב אותי לסגור ולשלוח 100 עובדים הביתה, אני אממש אותה, אבל היד שלי תרעד.
גבי ללוש: במצב שאנחנו נמצאים בו היום, שמתוך 500 בוגרים שמסיימים את לימודיהם כל שנה, חוזרים פחות מ-15% מהם לדימונה.
גבי ללוש: בשנים האחרונות אלפי צעירים עזבו את דימונה ולא ירחק היום, בעוד 10 עד 12 שנה, ואפשר יהיה לגדר את העיר הזאת ולהכריז עליה כבית אבות אחד גדול.
גבי ללוש: מצד אחד אין לנו גידול טבעי, אלא יש לנו גידול משמעותי בקליטת עלייה לא עם ילדים ולכן אנחנו נאלצים לסגור בתי ספר וגני ילדים.
גבי ללוש: משום שיש אצלנו דיור ציבורי, אנחנו מקבלים עולים לא מבוססים או שמפנים אלינו כל מי שהוא במדרג סוציו-אקונומי קשה שלא מצליח לקבל דיור במרכז הארץ.
גבי ללוש: למשרד הבינוי יש את הסמכות להפנות אלינו עשרות ומאות נתמכי סעד ולכן אנחנו הולכים וקורסים.
גבי ללוש: אני אספר כאנקדוטה, שנדרשנו להוציא, על פי צו של בית המשפט, למעלה מ-150 ילדים מבתיהם, אבל לא הוצאנו יותר מ-39 ילדים.
גבי ללוש: פניתי לנשיא בית המשפט בבאר-שבע ואמרתי לו: כבוד הנשיא, אני מפר את הצו, כי אני לא מסוגל לעשות את זה.
גבי ללוש: אף אחד לא מכבד את זה.
גבי ללוש: לסיכום הנושא – גם "כיתן" דימונה נכנסו לתהליך של הסדרת הנושא.
גבי ללוש: לפני פחות מחודש הגשתי תלונה נגד "כיתן" והנושא טופל.
גבי ללוש: אני רוצה להזכיר לכם שהמצב לא קל, כי בנו את המפעל הזה בתוך העיר, כתעסוקה לשנות ה-60.
גבי ללוש: זה מה שיש ואין לי מה לעשות.
תמר מנס: זה נכון, אבל אפשר להתקין מתקנים למניעת זיהום אוויר.
גבי ללוש: גם זה נכון, אבל העלות של המתקנים הללו היא 5 מיליון שקלים ולכן הנהלת המפעל אומרת שהיא מעדיפה לסגור את המפעל שהוא ממילא מפסיד.
גבי ללוש: את המתפרה ואת האשפרה העבירו כבר לירדן ולכן לא תהיה להם בעיה להעביר גם האריגה לירדן.
גבי ללוש: כך יתווספו עוד 300 עובדים בני 50 לאגף הבטחת הכנסה.
גבי ללוש: המציאות היא קשה ולצערי אני חלק מהבבואה הזאת.
גבי ללוש: יושב ראש הוועדה ציין שדימונה היא אחד המקומות שיינתן בהם טיפול הוליסטי.
גבי ללוש: אני ב-NBA, אבל לא ראיתי שקל מזה.
גבי ללוש: לגבי רישוי עסקים - בגדול אני יכול לומר שאנחנו בין הרשויות שבאמת מטפלות בנושא של רישוי עסקים בצורה מאוד קפדנית.
גבי ללוש: הכנסנו תוכנה חדשה והנושא מטופל כראוי.
גבי ללוש: אני חושב שבסך הכל אנחנו בהחלט מטפלים בנושא הזה.
גבי ללוש: לגבי ההערה על "קרן דימונה" – נכון שזה לא במסגרת תפקידי וזו לא בעיה של קליטת עובדים, אבל אני רוצה להעמיד דברים על דיוקם.
גבי ללוש: כשיש יום לימודים ארוך, אי אפשר לקלוט את העובדים דרך העירייה במשרות תקניות, אלא קולטים אותם דרך הקרן.
גבי ללוש: במקום שקבלן יעסיק אותם, הקרן מעסיקה אותם.
גבי ללוש: כך חוסכים את התקורות ושומרים להם על הזכויות.
גבי ללוש: המשרות הללו הן לא משרות מוניציפליות, אלא משרות לפעולות לתקופה של שמונה-תשעה חודשים.
גבי ללוש: יש לנו מועדוניות, שיקום שכונות, יום לימודים ארוך, תיגבורים וכו'.
גבי ללוש: את כל העובדים לפעולות הללו אני לא אעסיק דרך העירייה, כי אם הם יועסקו דרך העירייה נצטרך לשלם הרבה יותר כסף.
גבי ללוש: לצערי, אם מפטרים עובד לא ניתן להחזירו לעבודה אחרי חודש, אלא רק לאחר תשעים יום.
גבי ללוש: אם עובד ראוי, יוצא מכך שמענישים אותו בזה שלא מחזירים אותו לעבודה.
גבי ללוש: לכן הדרך הזאת היא הדרך היעילה שגם חוסכת.
גבי ללוש: כדי לחסוך כסף החלטנו להעסיק סייעות לגננות לא דרך העירייה, אלא דרך הקרן.
גבי ללוש: כך אנחנו משלמים לפי שעות.
גבי ללוש: אם נקלוט אותם דרך העירייה, היינו נאלצים להכניס אותן לפנסיה התקציבית.
גבי ללוש: עיריית דימונה, עם כל הקשיים שהיו לה, היתה עד שנת 2001 מאוזנת, אבל לצערי ב-2002 וב-2003 הגענו לפשיטת רגל מוחלטת וכנראה שב-2004 ימנו לנו כונס נכסים.
גבי ללוש: כבוד המבקר, אני מבקש להביע הערכה עמוקה למוסד מבקר המדינה.
גבי ללוש: אנחנו נתקן כל מה שצריך ומה שיוטל עלינו נבצע כרוחו וכלשונו ללא סייג.
גבי ללוש: אני גם לא מלין על פרסום דוח המבקר תשעים יום לפני הבחירות.
גבי ללוש: אני מקבל את הדוח בהבנה ובהכנעה.
גבי ללוש: אנחנו נבצע את כל ההוראות ולשם כך הוקם צוות מעקב שיפעל לתיקון כל הדרוש.
אמנון כהן: מר שפיצר, ראש העיר דיבר על חוזר מנכ"ל לגבי עובדי רשויות מקומיות שאינו מספיק ברור.
ישראל שפיצר: החוזר בהחלט חד וברור.
ישראל שפיצר: כתבנו בנושא הזה הוראות מאוד ברורות.
ישראל שפיצר: כתוצאה מחוזר מנכ"ל הראשון שדיבר באופן כללי על הבחירות, יצא חוזר מנכ"ל ביולי 1998 שהגדיר בצורה שאינה משתמעת לשני פנים על איזו קבוצת עובדים חלות ההוראות ומי הם אותם עובדים שאינם יכולים לעסוק בנושא הזה.
ישראל שפיצר: יצא חוזר מנכ"ל חדש שצורפו לו הנחיות של היועץ המשפטי לממשלה, כולל דוגמאות שמפרטות כיצד לא לפעול.
שוקי קליין: כל עובד הוחתם על החוזר החדש.
גבי ללוש: הלכנו לחומרה והחתמנו כל עובד על כך שהוא מכיר את ההוראות.
שמואל גולן: היועץ המשפטי לממשלה הוציא ביולי קובץ שלם של הנחיות לרשויות המקומיות.
מבקר המדינה אליעזר גולדברג: חבל הארץ הזה נדון במסגרת דוח רחב על עיירות הפיתוח.
מבקר המדינה אליעזר גולדברג: גם בדוח הזה התוודעתי לעיריית דימונה יותר ממה שהדבר בא לידי ביטוי בדוח.
מבקר המדינה אליעזר גולדברג: נושאים שבדקנו הקיפו למעשה את מכלול התחומים שהעירייה עוסקת בהם, אבל לא הכל בא לידי ביטוי.
מבקר המדינה אליעזר גולדברג: למשל, הקדשנו קצת זמן לקהילה הנקראת "הכושים העבריים", כדי לבדוק ולהבין את הנושא, אבל זה לא בא לידי ביטוי בדוח.
מבקר המדינה אליעזר גולדברג: הבעיות מוכרות לנו, מוכרות לי אישית.
מבקר המדינה אליעזר גולדברג: סבך הבעיות של דימונה מוכר לנו, אבל מצד שני אני בטוח, אדוני ראש העיר, שלא היית רואה בעין יפה אם גישתי היתה אומרת שעיריית דימונה, בגלל הבעיות שיש לה ובגלל כל הקשיים, היא מחוץ לתחום והיא לא נבדקת.
מבקר המדינה אליעזר גולדברג: דרך אגב, אנחנו הרי לא עושים את הביקורת מידי שנה ולא מידי שנתיים.
מבקר המדינה אליעזר גולדברג: הביקורת האחרונה היתה לפני תשע שנים.
מבקר המדינה אליעזר גולדברג: אנחנו לא נכנסים לעיריית דימונה באינטנסיביות שאנחנו נכנסים למקומות אחרים, אבל היא חלק מקהילת ישראל ואנחנו חייבים לבדוק אותה.
שוקי קליין: הלוואי.
מבקר המדינה אליעזר גולדברג: היא חלק ממדינת ישראל.
מבקר המדינה אליעזר גולדברג: אתה יכול לטעון הרבה טענות, אבל היא חלק ממדינת ישראל.
מבקר המדינה אליעזר גולדברג: החוקים, הכללים, התקנות וההוראות חלות גם על עיריית דימונה כמו על כל עירייה אחרת.
מבקר המדינה אליעזר גולדברג: לא הייתי עושה את עבודתי נאמנה אם הייתי נותן הנחה לעיריית דימונה ואומר: אז מה הוא יעשה, הרי הוא יצטרך לפטר את העובדים.
מבקר המדינה אליעזר גולדברג: אבל אם יש הוראת חוק ואם יש תקנה אני, כמבקר המדינה, חייב להביא אותה ברבים, בתוך דוח, כדי שהדברים יתוקנו, כדי שייעשה מאמץ לתיקון הדברים.
מבקר המדינה אליעזר גולדברג: לכן אני חוזר ואומר שאני מעריך את גישת ראש העיר.
מבקר המדינה אליעזר גולדברג: זוהי הגישה הנכונה.
מבקר המדינה אליעזר גולדברג: עם כל הבעיות יש לקיים את הוראות החוק, עם כל הקושי שבדבר.
מבקר המדינה אליעזר גולדברג: אתה לא חולק עליי בנושא הזה ואני שמח שזאת גישתך והדברים יתוקנו.
אמנון כהן: גם אני רוצה לסיים בנימה הזאת של מבקר המדינה.
אמנון כהן: על פי דברי ראש העיר התרשמנו שחלק מהליקויים כבר תוקנו וחלק אחר יתוקן בעתיד.
אמנון כהן: אני רוצה לאחל לכם הצלחה בהמשך הדרך והצלחה בתיקון הליקויים.
אמנון כהן: שנה טובה.
יורי שטרן: אנחנו ממשיכים בדיון בדוח מבקר המדינה 55ב' כאשר הנושא היום הוא בעיניי הנושא המרכזי של ביקורת המדינה בימנו, והוא עבודת מטה במשרדי הממשלה.
יורי שטרן: אנחנו נתחיל ממשרד ראש הממשלה.
יורי שטרן: בשבוע שעבר ישבנו פה בוועדה ודנו במינויים פוליטיים-משרות אמון.
יורי שטרן: בין שאר המוזמנים הזמנו גם את פרופ' יחזקאל דרור שהוא חתן פרס ישראל.
יורי שטרן: פרופ' דרור אמר שהמשבר העמוק ביותר, החשוב ביותר והמסוכן ביותר היום הוא המשבר של שיטות הממשל במדינת ישראל, שיטות העבודה בממשלה, והפיגור העצום שבו אנחנו נמצאים בתחומים האלה.
יורי שטרן: זה משפיע על טיב ההחלטות, על ביצוע ההחלטות, ולכן טמונות בכך סכנות קיומיות למדינה.
יורי שטרן: כמובן שהביקורת הזאת מתייחסת לא רק לממשלה הנוכחית ולא רק לבעלי התפקידים בה, אלא לדורות שלמים של ממשלות ישראל.
יורי שטרן: אבל משנה לשנה, אנחנו בפיגור הולך וגדל בתחום הזה.
יורי שטרן: אני מודה לראש הממשלה ולאנשי משרדו, מנכ"ל משרד ראש הממשלה, מזכיר הממשלה.
יורי שטרן: וכן, לראש המועצה לביטחון לאומי שבא בהתראה קצרה, ועל כך אני מתנצל.
יורי שטרן: אני רוצה להודות להם על השתתפותם בדיון שלנו.
יורי שטרן: אני חושב שאנחנו פה באמת נוגעים בליבה של התהליך הממשלתי במדינה והוא איך מתקבלות החלטות.
יורי שטרן: דוח מבקר המדינה, במיוחד דוח 53ב', התייחס לזה בהרחבה ומבקר המדינה יחזור על דברים בסיסיים שבדוח.
יורי שטרן: הדבר המדהים הוא שבריכוז הממצאים של ביקורת המדינה בדוח האחרון, דוח 55ב', בספר שנקרא הערות ראש הממשלה מופיעות 19 נקודות של ביקורת, ובתגובת משרד ראש הממשלה יש התייחסות לנקודה אחת בלבד והיא התייחסות כללית ביותר שמשרד ראש הממשלה יחד עם נציבות שירות המדינה מקיימים פגישות בנושא הזה.
יורי שטרן: זוהי כל התגובה לכול נקודות הביקורת.
יורי שטרן: אחר כך יש עוד שלוש נקודות של נציבות שירות המדינה.
יורי שטרן: אני חושב שהתייחסות לביקורת מחייבת תגובה מפורטת לפחות כמו שעושה דוח הביקורת עצמו לכול סעיף וסעיף ולכל פרק ופרק.
יורי שטרן: מעבר לדברים שמבקר המדינה ציין אותם בדוח 53, וחזר עליהם שוב בבדיקת המעקב והוא הגיע למסקנה שלרוב אין שום תיקון והתקדמות, יש דבר אחד שהייתי מבקש לציין שהוא בעיניי היסוד לכול שאר הצרות והוא מדוח 53.
יורי שטרן: "בינואר 1990 החליטה הממשלה לאשר עקרונית את דוח ועדת קוברסקי, אומנם המלצותיה האמורות של הוועדה לא יושמו.